wickkiey/tamil-wikipedia-chunked huggingface dataset:
# மூக்கறு போர்

## நிகழ்வு

கந்தர்வரானின் படைவீரர்கள் போரில் எதிரிகளின் மூக்கை அறுத்து சேகரித்து மன்னருக்கு அனுப்பி பரிசை பெறுவது வழக்கம். திருமலை நாயக்கருக்கும் கந்தீரவனுக்குமிடையே நடந்த போரில், திருமலை நாயக்கர் மேல் கந்தீரவன் கொண்டிருந்த வெறுப்பால் கொடூரமான முறையில் பகைவரின் மூக்கையும், மேலுதட்டையும் அறுத்தெடுக்கக்கூடிய கூரிய கருவியினால் கந்தீரவன் படை வீரர்கள் திருமலை நாயக்கரின் ஆட்சிப் பகுதியில் புகுந்து மக்களின் மூக்குகளை அரிந்து கட்டி மைசூர் மன்னரிடம் தக்க பரிசு பெற்றனர். பதிலடியாக திருமலை நாயக்கரின் ஏவலின் பேரில் திருமலை நாயக்கரின் படைவீரர்கள், கள்ளர் மரபை சேர்ந்த திருமலையின் தளபதி பின்னத்தேவரும், இராமநாதபுரம் இரகுநாத சேதுபதியின் தலைமையில் மைசூர் ஆட்சிப் பகுதியில் நுழைந்து எதிரிகளின் மூக்குகளை மதுரைக்கு அரிந்து கட்டி அனுப்பி வைத்தனர். திருமலை நாயக்கர் பின்னத்தேவருக்கு **மூக்குப்பரி** என்கிற பட்டத்தை வழங்கினார்
# மூக்கறு போர்

## மூக்கறு போர் மண்டபம்

இந்த போரில் வெற்றி பெற்று திரும்பிய ரகுநாத சேதுபதி மன்னருக்கு சிறப்பான வரவேற்பு அளிக்கப்பட்டது.இந்த வெற்றியை நினைவு கூறும் வகையில் மதுரை தல்லாகுளம் அருகே சேதுபதி மன்னருக்கு கல் மண்டபம் கட்டப்பட்டது.
# தூண்டில்

கெனட் எவொன் கால்வாயில்]]  
**தூண்டில்** மீன் பிடிப்பதற்குப் பயன்படுத்தப்படும் உபகரணம் ஆகும். தற்காலத்தில் பல்வகைப்பட்ட புதுவகைத் தூண்டில்கள் பயன்பாட்டில் உள்ளன. மரபுரீதியிலான தூண்டில், தூண்டில் கோல், தூண்டில் ஊசி, இழை, மிதவை(இதை சில இடங்களில் மப்புலி என அழைப்பர்)என்பவற்றைக் கொண்டிருக்கும். தூண்டில் ஊசியில் வேறுபட்ட இரைகளை பொருத்தி அதனைக் கவரவரும் மீன் பிடிக்கப்படுகிறது.
# தூண்டில்

## தூண்டில் ஊசி

தூண்டில் தயாரிப்பில் பயன்படுத்தப்படும் ஊசி தூண்டில் ஊசி ஆகும். இது சிறப்பான வளைவையும் கொக்கி போன்ற கூர்முனையையும் கொண்டு காணப்படும். முனைப்பகுதியில் இரை பொருத்தப்படும். முனையிலுள்ள கொக்கி தூண்டிலை சுண்டி இழுக்கும் போது மீனின் தொண்டையில் செருகிக் கொள்ளும்.
# தூண்டில்

## இரை

மீன்பிடித்தலில் இரு வகையான இரைகள் பயன்படுத்தப்படுகின்றன. அவை இயற்கை இரைகள், செயற்கை இரைகள் என்பவையாகும்.
# தூண்டில்

## இரை

### இயற்கை இரை

தூண்டில் மூலம் மீன் பிடித்தலில் இயற்கை இரையாக பூச்சிக் குடம்பிகள், கீடங்கள், புழுக்கள், மண்புழு, சிறியமீன்கள், தவளைகள் என்பன பயன்படுத்தப்படுகின்றன. இவை உண்மையான மணம், நிறம், தன்மை என்பவற்றைக் கொண்டிருப்பதால் செயற்கை இரையை விட செயற்றிறன் மிக்கவையாகும்.
# தூண்டில்

## அளவு

தூண்டில் ஊசிகளுக்கு பன்னாட்டு அளவில் அங்கீகரிக்கப்பட்ட தரநிலைகள் எதுவும் இல்லை. இதனால் உற்பத்தியாளர்களிடையே தூண்டிலின் அளவு முரணாக உள்ளது. இருப்பினும், ஒரு உற்பத்தியாளரின் தூண்டில் சீரானவையாக உள்ளது.  
தூண்டில் அளவுகள் பொதுவாக ஒரு எண் அமைப்பு மூலம் குறிப்பிடப்படுகின்றன. இது அளவு வரம்பின் நடுவில் அளவு 1 தூண்டில் வைக்கிறது. சிறிய கொக்கிகள் பெரிய முழு எண்களால் குறிப்பிடப்படுகின்றன (எ.கா. 1, 2, 3...). பெரிய கொக்கிகள் முழு எண்களை அதிகரிப்பதன் மூலம் ஒரு சாய்வு மற்றும் பூஜ்ஜியத்தை (எ.கா. 1/0 (ஒன்று), 2/0, 3/0...) மூலம் குறிப்பிடப்படுகிறது. எண்கள் ஒப்பீட்டு அளவுகளைக் குறிக்கின்றன. இந்த எண்கள் பொதுவாக இடைவெளியுடன் தொடர்புடையது (புள்ளி முனையிலிருந்து சங்கு வரையிலான தூரம்). சந்தையிலுள்ள சிறிய தூண்டில் அளவு 32, பெரியது 20/0.
# கல்பாக்கம் சமுதாய வானொலி

**கல்பாக்கம் சமுதாய வானொலி** தமிழ்நாட்டில் கல்பாக்கத்தில் அமைந்திருக்கும் ஒரு வானொலி ஒலிபரப்பு நிலையம் ஆகும். அணுசக்தித் துறையின் உரிமையில் உள்ள இந்த நிலையம் கல்பாக்கம் மற்றும் அதன் சுற்றி உள்ள கிராமங்களின் தகவல் மற்றும் பொழுதுபோக்கு தேவைகளை பூர்த்தி செய்கிறது. பண்பலை அலைவரிசை 90.8 MHzல் ஒலிபரப்பாகும் இதன் நிகழ்ச்சிகளை கல்பாக்கத்திலிருந்து சுமார் 10 கி.மீ. சுற்றளவு வரை கேட்கலாம்.
# சோதனைக் குழாய்

**சோதனைக் குழாய்** *(Test Tube)* என்பது, ஆய்வுகூடங்களில் பயன்படும் சிறிய குழாய் வடிவக் கொள்கலம் ஆகும். இதன் மேற்பகுதி திறந்தும், அடிப்பகுதி பெரும்பாலும் வளைவானதாகவும் இருக்கும். திறந்த மேற்பகுதி பொதுவாக வெளிப்புறம் வளைந்த விளிம்பு கொண்டதாக இருக்கும். இவ்வமைப்பு உள்ளேயிருக்கும் நீர்மங்களைப் பாதுகாப்பாக வேறு கலங்களில் ஊற்றுவதற்கு வசதியானது.  
பல விதமான தேவைகளை நிறைவேற்றுவதற்காக, சோதனைக் குழாய்கள், பல்வேறு நீள, அகலங்களில் உருவாக்கப்படுகின்றன. ஆய்வுகூடச் சோதனைகளின்போது, வெவ்வேறான வேதிப் பொருள் மாதிரிகளை, பெரும்பாலும் நீர்ம மாதிரிகளை, வைத்திருப்பதற்கு இது பயன்படுகிறது. வேதியியற் சோதனைகளின்போது உள்ளேயுள்ள பொருட்களை இலகுவாகச் சூடாக்குவதற்கு வசதியாக இது வடிவமைக்கப்பட்டுள்ளது. சூடாக்கும்போது வெப்பத்தினால் வரிவடைந்து உடையாமல் இருப்பதற்காகப் *பைரெக்ஸ்* வகைக் கண்ணாடியால் செய்யப்படுகின்ற சோதனைக் குழாய்களை, பன்சன் சுடரடுப்பின் சுவாலையில் பிடித்துச் சூடாக்க முடியும். நீண்ட நேரம் மாதிரிகளைச் சூடாக்க வேண்டியிருக்கும்போது, சோதனைக் குழாய்களைவிடக் கொதி குழாய்கள் விரும்பப்படுகின்றன. கொதி குழாய்கள் சோதனைக் குழாய்களைவிடப் பெரியவையாகும்.
# சோதனைக் குழாய்

## மூலக்கூற்று உயிரியலில்

மூலக்கூற்று உயிரியலில் பல்வேறு வகையான ஆய்வுக் குழாய்கள் (tubes) செய்முறைக்காக பயன்படுத்தப்படுகின்றன. பொதுவாக மூலக்கூற்று உயிரியலில் மிக குறைவான (மைக்ரோ லிட்டர் முதல் மில்லி லிட்டர் ) கொள்ளவுகளில் ஆய்வுகள் நிகழ்த்தபடுவதால், இம்முறையில் பயன்படும் குழாய்கள் சிறியனவாக இருக்கின்றன. இவை 100 மைக்ரோ லிட்டர் (0.1 ml) முதல் 2 மில்லில் லிட்டர் (2ml) வரை கொள்ளவு கொண்ட குழாயாகும். மைக்ரோ மற்றும் மில்லி லிட்டர் அளவுகளை எடுப்பதற்கு சிறு உறிஞ்சும் குழல்கள் (tips) உள்ளன.  
.  
செய்முறைகளின் போது ஒருசிறிதே அயல் பொருள்கள் அல்லது மாசுக்கள் இருந்தாலும், அவற்றின் சிறு மூலக்கூறுகள் நாம் மேற்கொள்ளும் பணிகளை தடுக்கவல்லன. எடுத்துகாட்டாக ஆர்.என்.ஏ ஆய்வுகளின் போது, நாம் கைகளில் அல்லது பணி புரியும் இடங்களில் எளிதாக காணப்படும் ஆர்.என்னேசு (RNase) என்னும் நொதியால் செய்முறைகள் தடுக்கப்படக்கூடும். இவ்வகையான நொதிகள் ஆர்.என்.ஏ க்களை அழிக்கும் தன்மை கொண்டவை. ஆதலால் ஆய்வு முறைக்கு உட்படுத்தப்படும் சிறு குழாய்கள் மற்றும் உறிஞ்சும் குழல்களை மாசகற்றல் (sterilization) என்னும் முறையில் மிக உயர் அழுத்த நிலைகளில் தூய்மை படுத்தப்படும். மேலும் நீர்மங்களை எடுப்பதற்கு பைப்பெட் என்னும் நுண்குழாய் (pippet) உறிஞ்சிகளின் மூலம் உறிஞ்சும்போது, அவற்றின் மேற்பகுதியில் பட்டு மாசு அடைவதற்கும், உறிஞ்சும்போது உள்-செலுத்தப்படும் காற்றின் மூலமும் அயல் பொருள்கள் செல்வதற்கு வாய்ப்பு ஏற்படும். இவற்றைக் களைவதற்கு பின்னாளில் வடிகட்டி உறிஞ்சும் குழல்கள் (filter tips) அறிமுகப்படுத்தப்பட்டன.
# கடலூர்

**கடலூர்** (*Cuddalore*) இந்தியாவின், தமிழ்நாடு மாநிலத்தில் அமைந்துள்ள கடலூர் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும். இந்த மாநகராட்சி மொத்தம் 45 வார்டுகளைக் கொண்டது. அக்டோபர் 21 கடலூர் மாநகராட்சியாக செயல்பட அரசாணை பிறப்பிக்கப்பட்டது. இதில் ஊராட்சி அமைப்புகள் இணைக்கப்படவில்லை.
# கடலூர்

## பெயர்க் காரணம்

- முன்னொரு காலத்தில் இவ்வூர் இருக்கும் இடத்தில் கடலாக இருந்ததாகவும், பின்னாளில் அந்தக் கடல் நீர் வற்றி நிலப்பரப்பாக உருவாகியதால் இவ்வூருக்குக் (கடல்+ஊர்) கடலூர் என்று பெயர் வந்ததாகக் கருத்து நிலவுகின்றது.
- மேலும் சோழர் காலத்தில் கடல் வழி வணிக முறை கப்பல் வழியே இவ்வூரில் நடந்ததாலும். பின்பு வந்த ஆங்கிலேயர்களின் ஆட்சியில் கப்பல் வழி வணிக முறையை துறைமுகம் மூலம் கடல் வழியில் செய்ததால் (Sea Area) கடலூர் என்று பெயர் ஏற்பட்டது.
- மேலும் அன்றைய காலத்தில் இவ்வூரில் கடலையை அதிக அளவு விவசாயம் செய்து அதைப் பல நாடுகளுக்கும் பல ஊர்களுக்கும் கப்பல் வழியாகவும், தரை வழி போக்குவரத்தாகவும் கொண்டு செல்லபட்டதால் இவ்வூருக்குக் கடலையூர் என்று அழைக்கபட்டது. அந்தப் பெயரே காலபோக்கில் மாறி கடலையூர்+கடலூர் ஆக மாறியது என்ற கருத்தும் நிலவுகின்றது.
- முற்காலத்தில் கடலூர், கூடலூர் என்றும் அழைக்கப்பட்டது. அதற்கு காரணம் இம்மாவட்டத்தின் வழியே பாயும் பெரும் நதிகளான பெண்ணையாறு, கெடிலம், **பரவனாறு** ஆகிய மூன்று ஆறுகளும் கூடலாகக் கூடி கடலில் இணையும் இடம் என்பதால் கூடலூர் எனப் பெயர் பெற்றது. அதுவும் காலபோக்கில் மருவி கடலூர் என்று மாறியதாகவும் கூறப்படுகின்றது.
- பிரித்தானிய ஆட்சி காலத்திலிருந்து இது கடலூர் என்று அழைக்கப்பட்டது. பொ.ஊ. 1746 ஆம் ஆண்டில் பிரித்தானியரின் தென்னிந்தியாவுக்கான தலைமையகமாக ஏற்றுக் கொள்ளப்பட்டது. சங்ககாலத்தில் கடலூர் தொண்டை மண்டலத்தில் ஒரு பகுதியாக இருந்தது. கடலூர் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.
# கடலூர்

## வரலாறு

இந்தியாவுக்கு வாணிபம் செய்ய வந்த ஆங்கிலேயர்கள் செஞ்சியை ஆண்ட மன்னர்களிடம் இருந்து கடலூரில் இருந்த புனித டேவிட் கோட்டையை வாங்கினார்கள். சென்னை புனித ஜார்ஜ் கோட்டையை பிரெஞ்சுக்காரர்கள் கைப்பற்றிய போது புனித டேவிட் கோட்டைக்கு தங்கள் மாகாணத் தலைநகரை மாற்றி இந்தியாவின் தென் பிராந்தியத்தை இந்தக் கோட்டையில் இருந்து ஆண்டு வந்தார்கள். ஆங்கிலேயர்கள் தங்கள் நாட்டுடனான வாணிபத் தொடர்புகளுக்கு, கடலூர் துறைமுகத்தை அதிக அளவில் பயன்படுத்தியதாக சரித்திரக் குறிப்புகள் தெரிவிக்கின்றன,  
கடலூரில், கடலூர் முதுநகர் மற்றும் கடலூர் புதுநகர் என இரண்டு முக்கிய பகுதிகள் உள்ளன. 1866 வரை நகராட்சி அலுவலகம் போன்ற அரசு அலுவலகங்கள் முதுநகர் பகுதியிலேயே இருந்தன. 1866க்கு பிறகு அவை புதுநகர் பகுதியில் உள்ள மஞ்சக்குப்பம் எனப்படும் இடத்திற்கு மாற்றப்பட்டது. சங்ககால தமிழகத்தில் கடலூர் நகரம் முந்தைய தொண்டை மண்டலத்தில் ஒரு பகுதியாக இருந்தது. கடலூர் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.  
சரித்திரக் குறிப்புகள் படி இவ்வூர் சோழர், பல்லவர், முகலாயர் மற்றும் ஆங்கிலேயர் ஆகியோரால் ஆட்சி செய்யப்பட்டுள்ளது. பாரம்பரியப்படி சைவ சமயக் கோட்பாடுகள் இங்கு பின்பற்றப்படுவதன் மூலம் சோழர்கள் இப்பகுதியை ஆட்சி செய்துள்ளது புலனாகிறது.
# கடலூர்

## வரலாறு

### ஆங்கிலேய ஆட்சி

ஆங்கிலேயர் வருகைக்கு முன்னர் இந்நகரம் மைசூர் மன்னர் ஹைதர் அலியின் கட்டுப்பாட்டில் இருந்தது (1780). அவர்கள் கட்டுப்பாட்டில் இந்நகரம் இஸ்லாமாபாத் என வழங்கப்பட்டது. அவரது மறைவிற்கு பிறகு (1782) ஆங்கிலேயர் இந்நகரை தங்கள் கட்டுப்பாட்டில் கொண்டுவர திட்டமிட்டனர். இதன் விளைவாக 1783-இல் போர் மூண்டது. இப்போருக்குப் பின்னர் கடலூர் நகரை ஆங்கிலேயர் தங்கள் கட்டுப்பாட்டில் கொண்டு வந்தனர். ஆங்கிலேயர் இந்நகரை ஒரு பெரிய துறைமுகமாக மாற்றினர். சரக்கு கப்பல் போக்குவரத்திற்கு இந்நகரை பெரிதும் பயன்படுத்தினர். குறிப்பாக நெல்லிக்குப்பத்தில் தாங்கள் துவங்கிய சர்க்கரை ஆலையின் (EID Parrys Ltd (1780)) சரக்குகள் கடலூர் துறைமுகத்தில் கையாளப்பட்டது.  
ஆங்கிலேயர்கள் ஆட்சியில் இவ்வூர் ஒரு முக்கியப் பங்கு வகித்ததனால், இங்கு சில தெரு மற்றும் ஊர் பெயர்களில் ஆங்கிலப் பெயர்கள் இடம் பெற்றுள்ளன.  
- **புரூக்கீச் பேட்டை** : 1767 முதல் 1769 வரை இவ்வூரை ஆட்சி செய்த ஹென்ரி ப்ரூக்கர் எனும் ஆங்கிலேயர் பெயர் வைக்கப்பட்டுள்ளது
- **கமியம் பேட்டை :** 1778 களில் இவ்வூரை ஆட்சி செய்த வில்லியம் கம்மிங் என்பவர் பெயர் வைக்கப்பட்டுள்ளது.
- **கேப்பர் மலை :** 1796 களில் ஆங்கில படைத்தளபதியாக விளங்கிய ப்ரான்சீச் கேப்பர் என்பவர் பெயர் வைக்கப்பட்டுள்ளது.
- **வெலிங்டன் தெரு :** ஆங்கில ஆட்சியாளராக விளங்கிய வெலிங்டன் துரை என்பவர் பெயர் வைக்கப்பட்டுள்ளது.
- **கிளைவ் தெரு :** ஆங்கில ஆட்சியை பாரத தேசத்தில் நிருவிய ராபர்ட் கிளைவ் என்பவர் பெயர் வைக்கப்பட்டுள்ளது.
# கடலூர்

## மாநகராட்சி நிர்வாகம்

| **மாநகராட்சி அதிகாரிகள்** |  |  |
| --- | --- | --- |
| மேயர் | சுந்தரி ராஜா |  |
| சட்டமன்ற உறுப்பினர் | கோ. ஐயப்பன் |  |
| மக்களவை உறுப்பினர் | எம். கே. விஷ்ணு பிரசாத் | } |  
கடலூர் மாநகராட்சியானது கடலூர் சட்டமன்றத் தொகுதிக்கும் மற்றும் கடலூர் மக்களவைத் தொகுதிக்கு உட்பட்டதாகும்.  
2024 ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை காங்கிரஸ் கட்சியை சேர்ந்த எம். கே. விஷ்ணு பிரசாத் வென்றார்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த கோ. ஐயப்பன் வென்றார்.
# கடலூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 1&nbsp;மீட்டர் (3&nbsp;அடி) உயரத்தில் இருக்கின்றது.
# கடலூர்

## மக்கள்தொகை

2011 ஆம் ஆண்டு மக்கள் தொகை கணக்கெடுப்பின்படி 1,73,636 மக்கள் இங்கு வசிக்கின்றார்கள். இவர்களில் 85,593 ஆண்கள், 87,768 பெண்கள் ஆவார்கள். மக்களின் சராசரி கல்வியறிவு 88.54% ஆகும், இதில் ஆண்களின் கல்வியறிவு 93.08%, பெண்களின் கல்வியறிவு 84.15% ஆகும். மக்கள் தொகையில் 15,940 ஆறு வயதுக்குட்பட்டோர் ஆவார்கள்.  
2011 ஆம் ஆண்டு மதவாரியான கணக்கெடுப்பின்படி, கடலூரில் இந்துக்கள்
89.12%, முஸ்லிம்கள் 6.09%, கிறிஸ்தவர்கள் 3.98%, சீக்கியர்கள் 0.02%, பௌத்தர்கள் 0.02%, சைனர்கள் 0.27%, 0.48% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.01% பேர்களும் உள்ளனர்.
# கடலூர்

## போக்குவரத்து

கடலூர் தொடருந்து மற்றும் சாலை மூலமாக பெரு நகரங்களுடன் நன்கு இணைக்கப்பட்டுள்ளது.
# கடலூர்

## போக்குவரத்து

### தொடருந்துப் போக்குவரத்து

கடலூர் இரண்டு தொடருந்து நிலையங்கள் உள்ளன. தென்னக இரயில்வேயின் மெயின் லைன் எனப்படும் சென்னை, விழுப்புரம், மயிலாடுதுறை, திருச்சி ரயில் பாதையில் கடலூர் உள்ளது. இப்பாதை பயணிகள் போக்குவரத்துக்கு 1877 ஆம் ஆண்டு திறக்கப்பட்டது. கடலூர் துறைமுகம் சந்திப்பில் இருந்து விருத்தாசலம் வழியாக சேலத்திற்கு ஒரு ரயில் பாதை உள்ளது.
# கடலூர்

## போக்குவரத்து

### சாலைப் போக்குவரத்து

கடலூர் நல்ல ரயில் மற்றும் சாலை வலைப்பின்னல் மூலமாக இணைக்கப்பட்டிருக்கும் நகரமாகும். புதுச்சேரி, சிதம்பரம், திருவண்ணாமலை, ஆரணி, வேலூர் மற்றும் விழுப்புரம் போன்ற அருகிலுள்ள நகரங்களில் செல்ல அடிக்கடி பேருந்துகள் உள்ளன. தமிழ்நாட்டில் சென்னை, திருச்சிராப்பள்ளி, சேலம் போன்ற முக்கிய நகரங்கள் செல்ல அடிக்கடி பேருந்துகள் உள்ளன.
| புதுச்சேரி மார்க்கம் | புதுச்சேரி, திண்டிவனம்,கல்பாக்கம்,சென்னை,செல்லும் பேருந்துகள். |
| --- | --- |
| விருத்தாச்சலம் மார்க்கம் | விருத்தாச்சலம், பெண்ணாடம், திட்டக்குடி, அரியலூர், பெரம்பலூர், திருச்சி, மதுரை, திண்டுக்கல், பழநி, கொடைக்கானல், திருநெல்வேலி, தென்காசி, தூத்துக்குடி, திருச்செந்தூர், நாகர்கோவில், கன்னியாகுமரி செல்லும் பேருந்துகள். |
| உளுந்தூர்ப்பேட்டை மார்க்கம் | பண்ருட்டி, உளுந்தூர்ப்பேட்டை, கள்ளக்குறிச்சி, சின்னசேலம், சேலம், மேட்டூர் அணை, ஏற்காடு, ஈரோடு, திருப்பூர், கோயம்புத்தூர்,உதகமண்டலம் செல்லும் பேருந்துகள். |
| திருக்கோவிலூர் மார்க்கம் | திருக்கோவிலூர், திருவண்ணாமலை, தர்மபுரி, ஒகேனக்கல், ஏலகிரி, வேலூர், திருப்பதி, ஓசூர், கிருஷ்ணகிரி பெங்களூரு, செல்லும் பேருந்துகள். |
| வடலூர் மார்க்கம் | வடலூர், நெய்வேலி, ஸ்ரீமுஷ்ணம், ஆண்டிமடம், ஜெயங்கொண்டம், அணைக்கரை, கும்பகோணம், தஞ்சாவூர்,காரைக்குடி, மானாமதுரை, சிவகங்கை, இராமநாதபுரம், இராமேஸ்வரம் செல்லும் பேருந்துகள். |
| சிதம்பரம் மார்க்கம் | சிதம்பரம், சீர்காழி, மயிலாடுதுறை, கும்பகோணம், தஞ்சாவூர், நாகப்பட்டினம், வேளாங்கண்ணி, பேராவூரணி, காரைக்கால், பட்டுக்கோட்டை செல்லும் பேருந்துகள். |  
சாலை வழியாக அனைத்து மாவட்டத்தின் பெரு நகரங்களுடன் இணைக்கபட்டுள்ளது. கடலூரில் இருந்து மூன்று மாநில நெடுஞ்சாலைகள் துவங்கி பிற நகரங்களை சென்று அடைகின்றன. அவை:
- எஸ்.எச்.9 - கடலூர் முதல் சித்தூர் வரை செல்லும் சாலை (கடலூர் - நெல்லிக்குப்பம் - மேல்பட்டாம்பாக்கம் - பண்ருட்டி - திருக்கோவிலூர் - திருவண்ணாமலை - போளூர் - கண்ணமங்கலம் - வேலூர் - காட்பாடி - சித்தூர்)
- எஸ்.எச்.10 - கடலூர் முதல் சேலம் வரை செல்லும் சாலை (கடலூர் - வடலூர் - நெய்வேலி - விருத்தாசலம்- வேப்பூர் - சேலம்)
- எஸ்.எச்.68 - கடலூர் - பாலூர் - பண்ருட்டி - அரசூர் - திருக்கோவிலூர் - சங்கராபுரம் சாலை.
# கடலூர்

## கடலூர் துறைமுகம்

200 ஆண்டுகள் பழமை வாய்ந்த கடலூர் இயற்கைத் துறைமுகம், இந்தியாவுக்கு வாணிபம் செய்ய வந்த ஆங்கிலேயர்களின் தென் இந்தியாவின் முதல் தலைநகரமாக விளங்கியது. தங்கள் நாட்டுடனான வாணிபத் தொடர்புகளுக்கு, கடலூர் துறைமுகத்தை அதிக அளவில் பயன்படுத்தியதாக சரித்திரக் குறிப்புகள் தெரிவிக்கின்றன. தமிழகத்தின் இரண்டாவது பள்ளிகூடம் புனித டேவிட் பள்ளி பொ.ஊ. 1717 ஆம் ஆண்டு தொடங்கப்பட்டது. இந்தியாவின் ராபர்ட் கிளைவ் தங்கியிருந்தது கடலூர் தான். இன்றும் கடலூர் துறைமுகத்தில் கிளைவ் தெரு, சைமன் கார்டன், கிங் ஜான் பேட்டை, லாரன்ஸ் ரோடு, புரூகிஸ் பேட்டை, இன்றும் நிலவில் உள்ளது. தமிழகத்தின் முதல் வங்கி இம்பிரியல் வங்கி இங்கு தான் செயல்ப்பட்டது என்பது குறிப்பிடத்தக்கது. பரங்கிப்பேட்டையில் இருந்த இரும்பு உருக்கு ஆலைகளில் தயாரிக்கப்பட்ட இரும்புத் தளவாடங்கள், கடலூர் துறைமுகத்தில் இருந்து கப்பல்கள் மூலம் இங்கிலாந்துக்கு கொண்டு செல்லப்பட்டன. சுதந்திரத்துக்குப் பின் கடலூர் துறைமுகத்தில் இருந்து, சேலத்தில் வெட்டி எடுக்கப்பட்ட இரும்புக் கனிமங்கள், வெள்ளைக் கற்கள் போன்றவை கப்பல்கள் மூலம் வெளிநாடுகளுக்கு ஏற்றுமதி செய்யப்பட்டன.  
1985 வரை 150 ஊழியர்களுடன் இத்துறைமுக அலுவலகம் செயல்பட்டது. 500 சரக்கு விசைப் படகுகளுடன், சுமார் 1 லட்சம் தொழிலாளர்களுக்கும், இங்கு வேலைவாய்ப்பு இருந்தது. தற்போது 7 ஊழியர்களுடன் இயங்கிக் கொண்டு இருக்கிறது.  
கடலூர் துறைமுகம் தவிர பல துறைமுகங்கள் கடலூர் மாவட்டத்தில் உள்ளன. அவை பின்வருமாறு:  
- திருச்சோபுரம் துறைமுகம்
- சிலம்பிமங்களம் துறைமுகம்
- பரங்கிபேட்டை துறைமுகம்
# கடலூர்

## கடலூர் சிறைச்சாலை

கடலூரில் மத்திய சிறைச்சாலை ஒன்று உள்ளது. இந்த சிறைச்சாலையானது ஆங்கிலேயரால் கட்டப்பட்ட மிகவும் பழமையான சிறைச்சாலை ஆகும். இச்சிறைச்சாலையில் செப்டம்பர் 1918 முதல் 14 திசம்பர் 1918 வரை விடுதலைப் போராட்டத்தின் போது கவிஞரான சுப்பிரமணிய பாரதியார் அடைக்கப்பட்டிருந்தார்.
# கடலூர்

## கல்வி

கடலூரில் பொறியியல் மற்றும் கலை அறிவியல் கல்லூரிகள் பல உள்ளன.
# கடலூர்

## கல்வி

### பொறியியல் கல்லூரிகள்

- அண்ணா பல்கலைக்கழகம், திருச்சிராப்பள்ளி - பண்ருட்டி வளாகம்
- டாக்டர். நாவலர் நெடுஞ்செழியன் பொறியியல் கல்லூரி
- கிருஷ்ணசாமி பொறியியல் மற்றும் தொழில்நுட்பக் கல்லூரி
- எம். ஆர். கே இன்ஸ்டிடியூட் ஆப் டெக்னாலஜி
- சி.கே பொறியியல் கல்லூரி
- செயின்ட் ஆணிஸ் காலேஜ் ஆப் இன்ஜினியரிங் அண்ட் டெக்னாலஜி
# கடலூர்

## கல்வி

### கலை அறிவியல் கல்லூரிகள்

- இமாகுலேட் பெண்கள் கல்லூரி
- ஏரிஸ் கலை மற்றும் அறிவியல் கல்லூரி
- பி. பத்மநாபா ஜெயந்திமாலா கலை மற்றும் அறிவியல் கல்லூரி
- சி.கந்தசாமி நாயுடு பெண்கள் கல்லூரி
- அரசு கலைக் கல்லூரி, கடலூர்
- ஜவஹர் அறிவியல் கல்லூரி
- கிருஷ்ணசாமி அறிவியல், கலை மற்றும் மேலாண்மை மகளிர் கல்லூரி
- பெரியார் கலைக் கல்லூரி
- ஸ்ரீ ராகவேந்திரா கலை மற்றும் அறிவியல் கல்லூரி
- ஸ்ரீ ஆறுமுகம் கலை மற்றும் அறிவியல் கல்லூரி
- ஸ்ரீ தங்கம் பெரியசாமி கலை மற்றும் அறிவியல் கல்லூரி
- புனித வளனார் கலை மற்றும் அறிவியல் கல்லூரி
- திரு கொளஞ்சியப்பர் அரசு கலைக் கல்லூரி
- திருவள்ளுவர் கலை மற்றும் அறிவியல் கல்லூரி
# கடலூர்

## கல்வி

### பள்ளிகள்

- புனித வளனார் பள்ளி (கடலூர்)
- புனித சவேரியர் நடுநிலை பள்ளி (கடலூர் முதுநகர்)
- புனித பிலோமினால் நடுநிலை பள்ளி (கடலூர் முதுநகர்)
- புனித அன்னாள் பெண்கள் பள்ளி, (கடலூர்)
- அரசு மகளிர் உயர்நிலைப் பள்ளி (கடலூர் முதுநகர்)
- கிருஷ்ணசாமி நினைவு பதின்ம உயர்நிலைப் பள்ளி.(கடலூர்)
- ஏ. ஆர். எல். எம். பதின்ம உயர்நிலைப் பள்ளி.(கடலூர்)
- புனித டேவிட் உயர்நிலை பள்ளி.(கடலூர் முதுநகர்)
- புனித ஜோசப் பெண்கள் பதின்ம உயர்நிலை பள்ளி. (கடலூர்)
- அரசு மேல்நிலை பள்ளி (வண்டிப்பாளையம், கடலூர்)
- புனித மரியன்னை பெண்கள் பள்ளி, (கடலூர்)
# கடலூர்

## வெள்ளி கடற்கரை

வெள்ளி கடற்கரை ஆனது, கடலூரிலிருந்து 2 கிலோமீட்டர் தொலைவில் அமைந்துள்ளது, இங்கு நூற்றாண்டு கண்ட கலங்கரை விளக்கம் உள்ளது. அடர்ந்த மாங்குரோவ் காடுகள் அமைந்துள்ளன. வெள்ளி கடற்கரை பகுதியில் பிரித்தானிய உருவாக்கிய முக்கிய கோட்டை புனித டேவிட் கோட்டை உள்ளது. பெரியார் கலை மற்றும் அறிவியல் கல்லூரி இந்த கடற்கரை அருகே அமைந்துள்ளது
# கடலூர்

## தொழில்

- நெய்வேலி லிக்னைட் கார்ப்பரேஷன்
- நாகார்ஜூனா ஆயில் கார்ப்பரேஷன் லிமிடெட் பெட்ரோலிய சுத்திகரிப்பு நிறுவனம்
- குட் எர்த் கப்பல் கட்டுமான துறைமுகம்
- ஹார்டி மத்திய கடல் எண்ணெய்
# கடலூர்

## கடலூரில் தோன்றிய குறிப்பிடத்தக்கவர்கள்

- தி. மா. ஜம்புலிங்கம் முதலியார் - நெய்வேலி நிலக்கரி சுரங்கத்தின் *(NLC)* நிறுவனர் மற்றும் கடலூர் நகர மன்ற முன்னாள் தலைவர்.
- சுப்பராயலு ரெட்டியார் - மதராஸ் மாகாண முதல் முதலமைச்சர்.
- ஜோதி இராமலிங்க சுவாமிகள் - சிதம்பரம் அருகில் பிறந்தார்.
- எஸ். எஸ். ராமசாமி படையாட்சியார் - நிறுவனர் தமிழ்நாடு உழைப்பாளர் கட்சி
- ஜெயகாந்தன் - சிறந்த கதாசிரியர், பத்திரிகையாளர் மற்றும் பல விருதுகள் பெற்றவர்.
- கி. வீரமணி - திராவிடர் கழகம் கட்சியின் தலைவர் மற்றும் பெரியார் மணியம்மை பல்கலைக்கழகத்தின் துணை வேந்தர்.
- ஆற்காடு இரட்டையர் என்றும் ஆற்காடு சகோதரர்கள் என்றும் அழைக்கப்படும் ஆற்காடு ராமசாமி முதலியார் மற்றும் ஆற்காடு லட்சுமணசாமி முதலியார் கடலூரில் பிறந்து, வாழ்ந்து வந்தார்கள்.
- சி. கே. ரங்கநாதன் - வியாபார துறையில் வெற்றி பெற்றவர்
- வெ. வைத்தியலிங்கம் - புதுவை மாநிலத்தின் முதலமைச்சராக இருந்தவர்.
- மும்பை ஹாஜி மசுதான் கடலூரில் வாழ்ந்து வந்தார்.
- அஞ்சலையம்மாள் - இந்திய விடுதலை வீராங்கனை.
# கடலூர்

## சுற்றுலா தலங்கள்

|]]  
- வெள்ளி கடற்கரை
- புனித டேவிட் கோட்டை
- பாடலேசுவரர் கோயில்
- திருவந்திபுரம் பெருமாள் கோயில்
- திருவந்திபுரம் ஹயக்ரீவர் கோயில்
- நெய்வேலி பழுப்பு நிலக்கரி (என்.எல்.சி) நெய்வேலி
- சிதம்பரம் நடராசர் கோயில்
- பிச்சாவரம் உலகின் மிகப்பெரிய மாங்கிரோவ் காடுகள்
- திருமுட்டம் (ஸ்ரீமுஷ்ணம்) பூவராக சுவாமி கோயில்
- வடலூர் வள்ளலார் சத்ய ஞான சபை
- வெள்ளி பிள்ளையார் கோயில்
# முனைவர்

இறையியல் முனைவர் பட்டம் பெற்றவரின் சித்திரம். ருடோல்ஃப் ஆக்கர்மானின் *ஹிஸ்டரி ஆஃப் ஆக்ஸ்போர்டு*, 1814.]]  
**முனைவர் பட்டம்** (*Doctorate*) என்பது பல நாடுகளிலும் கல்வி மூலம் அல்லது தொழில்முறையாக குறிப்பிட்ட துறையில் கற்பிக்கும் தகுதி உடையவராக குறிக்கும் பட்டங்கள் ஆகும். இலத்தீன் மொழியில் *docere* என்பதற்கு "கற்பித்தல்" என்று பொருள்படும். இலங்கையில் இது தமிழில் **கலாநிதிப் பட்டம்** என அழைக்கப்படுகிறது. முனைவர் பட்டம் பெற்றவர்கள் முதுமுனைவர் பட்டத்திற்கு தகுதி பெறுகிறார்.
# முனைவர்

## இலங்கையில்

கலைமானிப் பட்டத்தைப் பூர்த்திசெய்த பின்னர், முதுதத்துவமாணி பட்டம் பெற்றவர்களுக்கு இப்பட்டம் வழங்கப்படுகின்றது. ஆரம்பத்தில் வைத்தியத் துறையில் சாதிப்பவர்களுக்கு மட்டுமே வழங்கப்பட்ட போதிலும் பின்னர் தமது துறைகளில் சிறந்து விளங்குபவர்களுக்கு வழங்கப்படுகின்றது. இப்பட்டம் சில துறைகளில் சிறந்து விளங்கும் நபர்களுக்கும், அவர்கள் படிக்காத நிலையிலும் அவர்களைச் சிறப்பிக்கும் விதமாக பல்கலைக்கழகங்களால் மதிப்புறு முனைவர் பட்டங்களாகவும் (கௌரவ டாக்டர்) அளிக்கப்படுகின்றன.
# சதுரகிரி சுந்தரமகாலிங்கம் கோயில்

**சதுரகிரி மகாலிங்கம் கோவில்** மேற்குத் தொடர்ச்சி மலைப் பகுதியில் அமைந்துள்ள ஒரு மலைக்கோயிலாகும். இக்கோயிலுக்கு மதுரை மாவட்டம் சாப்டூர் அருகில் உள்ள வாழைத்தோப்பு பகுதியிலிருந்தும் விருதுநகர் மாவட்டம் திருவில்லிபுத்தூர் அருகில் உள்ள வத்திராயிருப்பு பகுதியிலிருந்தும், தேனி மாவட்டம் ஆண்டிபட்டி வட்டம், வருசநாடு எனும் பகுதியிலிருந்தும் மலைப் பாதைகள் உள்ளன. மதுரை மாவட்ட மக்கள் வாழைத்தோப்பு பகுதி, சந்தையூர் மலைப் பகுதி மற்றும் வத்திராயிருப்பு பகுதி மலைப்பாதையையும், தேனி மாவட்ட மக்கள் வருசநாடு பகுதி வழியிலான மலைப்பாதையையும் பயன்படுத்துகின்றனர். இப்பாதைகளில் வத்திராயிருப்புப் பகுதியிலிருந்து செல்லும் பாதை கடினமற்றது என்பதால் விருதுநகர் மற்றும் தமிழகத்தின் பிற மாவட்ட மக்கள் இப்பாதையை அதிகமாகப் பயன்படுத்துகின்றனர். இந்த மலைப் பகுதியானது மேற்குத் தொடர்ச்சி மலைப் பகுதியாகும். இந்த வனப்பகுதியானது கோரக்கர், சட்டைமுனி போன்ற சித்தர்கள் தவம் செய்வதற்காகவும் தத்துவ ஆராய்ச்சி செய்வதற்காகவும் இங்கு வாழ்ந்து வந்திருக்கிறார்கள் என அனுமானிக்கப்படுகிறது.  
இங்கு உள்ள இயற்கை எழிலும் நிசப்தமும் நமக்குள் ஆழமான அமைதியை உண்டாக்குகின்றன. இது தியானம் செய்யவும், மவுனம் மேற்கொள்ளவும் விரும்புகிறவர்களுக்கு உகந்த இடம் ஆகும்.  
தமிழ் வருடம் ஆடி அமாவாசை அன்று ஏராளமான பக்தர்கள் கூடி விரதமிருந்து நடைபயணம் மேற்கொண்டு சுந்தரமகாலிங்கம், சந்தனமகாலிங்கம் கோயில்களில் சிறப்பு வழிபாடு செய்து மன அமைதியையும், தெய்வீக மேன்மையையும் கிடைக்கப் பெறுகிறார்கள்.  
நாலாபுறமும் மலைகள் சூழ்ந்துள்ளதால் "சதுரகிரி" என அழைக்கப்படுகிறது. ஒட்டு மொத்த மலைகளின் அமைப்பு, சதுர வடிவில் இருப்பதால் இப்பெயர் என்பதும் ஒரு கூற்று. சுந்தரமகாலிங்கம் சன்னதியில் மஹாலிங்கம் சாய்ந்த நிலையில் உள்ளது இக்கோயிலின் சிறப்பு.  
இம்மலையில் ஏராளமான மருத்துவ மூலிகைகள் உள்ளதால் இதன் அருமைகளை உணர்ந்த பல சித்தர்கள் இங்கு தங்கி, தீராத நோயுள்ள மக்களுக்கு சித்த மருத்துவம் செய்து அருளியதாக வரலாறு கூறுகிறது.  
மேலும் சித்தர்கள் தவம் செய்வதற்காகவும் தத்துவ ஆராய்ச்சி செய்வதற்காகவும் இங்கு வாழ்ந்து வந்திருக்கிறார்கள் என நம்பப்படுகிறது.  
மிகுந்த திகைப்பூட்டும் இந்த மலைகளில், இன்னமும்கூட சித்தர்கள் சிவபெருமானை வணங்கி வருவதாக நம்பப்படுகிறது.
# சதுரகிரி சுந்தரமகாலிங்கம் கோயில்

## ஐந்து கோவில்கள்

இம்மலையில் ஐந்து கோவில்கள் உள்ளன
- மகாலிங்கம்
- சுந்தரமூர்த்தி லிங்கம்
- சந்தன மகாலிங்கம்
- இரட்டை லிங்கம்
- காட்டு லிங்கம்
# சதுரகிரி சுந்தரமகாலிங்கம் கோயில்

## ஆடி அமாவாசை

வருடந்தோறும் ஆடி அமாவாசை, தை அமாவாசை மற்றும் சிவராத்திரி தினத்தன்று இம்மலைக்கு தமிழகத்தின் பல்வேறு பகுதிகளிலிருந்தும் அதிகமான மக்கள் மலையேறிச் சென்று வழிபட்டு வருகின்றனர்.
# சதுரகிரி சுந்தரமகாலிங்கம் கோயில்

## அபூர்வ மூலிகைகள்

சதுரகிரி மலையில் கிடைக்கும் பல அற்புத மூலிகைகளில் முறிந்த எலும்பை கூடவைக்கும் மூலிகை இலை கூட இங்கே உள்ளது. முறிந்த எலும்புகளை ஒன்று கூட்டி, இந்த மூலிகை இலையை வைத்துக் கட்டினால் அதிசயத்தக்க வகையில் எலும்பு கூடும்.  
பூமியில் எங்கும் காணக் கிடைக்காத ஜோதி விருட்சம், சாயா விருட்சம் போன்ற அதி அற்புதமான மரங்கள், மூலிகைகள், இலைகள் இம்மலையில் மேல் உள்ளன. இறவாமை அளிக்கக்கூடிய கருநெல்லி போன்ற அரிய கனிவகைகள் இருக்கின்றன.  
தவிர கோரக்க முனிவரால் உதகம் என்று குறிப்பிடப்படும் உதகநீர் சுனையும் உண்டு. மருத்துவ குனம் கொண்ட மரம் செடிகொடிகளின் மேல் பட்டு இறங்கி வரும் தண்ணீர் தேங்கியசுனைகள் இருக்கிறது. இந்தச் சுனையில் உள்ள நீருக்குத் தான் உதகம் என்று பெயர். பார்ப்பதற்கு குழம்பிய சேற்று நீர்போல் காணப்படும். இந்த உதகநீர் மருத்தவ குணங்களைக் கொண்டது. இதுபோன்ற நீரை நாம் பருகிவிட முடியாது. விபரங்கள் அறிந்தவர்களின் மூலமும், துணையோடு அந்நீரை மருந்தாகபயன்படுத்த வேண்டும்.
# சதுரகிரி சுந்தரமகாலிங்கம் கோயில்

## கோயில் பராமரிப்பு

மலையில் வாழும் மலைவாழ் மக்கள் பளியர்கள் வழிபட்டு வந்து மன்னர் திருமலை நாயக்கர் ஆட்சிகாலத்தில் சாப்டூர் பாளையக்காரராக இருந்த இராமகாடையா நாயக்கர் என்பவரால் சதுரகிரி சுந்தர மகாலிங்கம் சந்தன மகாலிங்கம் கோவில்கள் கட்டப்பட்டது. 1950 ஆம் ஆண்டு வரை இக்கோவில் சாப்டூர் பாளையக்காரர் பராமரிப்பில் இருந்து வந்தது. இம்மலை பகுதி 1950 ஆம் ஆண்டுக்குப் பிறகு வனத்துறை கட்டுப்பாட்டில் இருந்து வருகிறது.  
,
# சதுரகிரி சுந்தரமகாலிங்கம் கோயில்

## பயண வசதி

- சென்னை எழும்பூரில் இருந்து செங்கோட்டை வரை தினசரி இயக்கப்படும் பொதிகை அதிவிரைவு ரயில் மற்றும் கொல்லம் விரைவு ரயில் அல்லது வாரம் மூன்று முறை (புதன், வெள்ளி, சனி) ஆகிய கிழமைகளில் இயக்கப்படும் சிலம்பு அதிவிரைவு ரயிலில் திருவில்லிபுத்தூர் வரை பயணித்து பிறகு அங்கிருந்து பேருந்து மார்கமாக சதுரகிரி மலை அடிவாரமான தாணிப்பாறை சென்றடைந்து அங்கிருந்து
இருந்து மலை ஏறலாம். மதுரை பகுதிகளில் இருந்து திருவில்லிபுத்தூர்க்குப் பேருந்து வசதியுள்ளது. இங்கிருந்து வத்திராயிருப்புக்கு பேருந்து வசதிகள் உள்ளது. வத்திராயிருப்பிலிருந்து 10 கி.மி. தொலைவில் சதுரகிரி மகாலிங்கம் மலையின் அடிவாரமான தாணிப்பாறை உள்ளது. தாணிப்பாறையிலிருந்து மலையேறி, 7 கி.மீ. பயணித்து சுந்தரமகாலிங்கம் கோயிலை அடையலாம்.  
- தேனியிலிருந்து வருசநாடுக்குப் பேருந்து வசதியுள்ளது. (ஆடி அமாவாசை திருவிழா தினத்தன்று மட்டும் இந்த மலைப்பாதை பயன்படுத்தப்படுகிறது)
# சதுரகிரி சுந்தரமகாலிங்கம் கோயில்

## இதனையும் காண்க

- சதுரகிரி சந்தனமகாலிங்கம் கோயில்
- பிலாவடி கருப்பு
# பைத்தான்

**பைத்தான்** (*Python Programming Language*)) என்பது ஒரு விளக்கப்பட்ட, உயர்-நிலை, பொது-நோக்க நிரலாக்க மொழியாகும். நிரல் படிப்புத்திறன் பைத்தானின் வடிவமைப்பு மெய்யியல் குறிப்பிடத்தக்க இடைவெளியுடன் பயன்படுத்துவதை வலியுறுத்துகிறது. சிறு, பேரளவு திட்டப்பணிகளுக்குத் தருக்கமுறை நிரற்தொடரைத் தெளிவாக எழுதுத கணிப்பொறி நிரலருக்கு அதன் மொழி கட்டமைப்புகளும் பொருள் நோக்கு அணுகுமுறையும் உதவி செய்வதை நோக்கமாகக் கொண்டுள்ளது.  
பைதான் இயக்க வகையும் நினைவகச் சுத்திகரிப்பும் கொண்டதாகும். ஒழுங்குசார் (குறிப்பாகப் படிமுறைத்தன்மை) பொருள் நோக்கு, பணிமுறை போன்றவை உட்பட பன்முக-கருத்தோட்டங்களை இம்மொழி ஒத்துழைக்கின்றது, விரிந்த தரமான ஏடகம் உள்ளதால் பைதான் "மின்கலன்கள் உள்ளடக்கிய மொழி” எனப் பெரும்பாலும் விவரிக்கப்படுகிறது.  
பைத்தான் ஒரு திறந்த மூல நிரலாக்க மொழியாகும். இம்மொழியை உருவாக்கியவர் குய்டொ வான் ரூஸ்ஸொம்(Guido van Rossum) என்ற நெதர்லாந்து நாட்டு நிரலாளர் ஆவார். இவர் இம்மொழிக்குப் பெயரை, 'Monty Python's Flying Circus' என்ற இங்கிலாந்து நகைச்சுவை நாடகத்தின் பெயரைக் கொண்டு, பைத்தான் என்று வைத்தார். அந்நாடகம் ஓர் 'அடிமன வெளிப்பாட்டிய நகைச்சுவையை' (Surreal humor) அடிப்படையாகக் கொண்டதாகும். இம்மொழி பொது நோக்க இலக்குகளுக்காக, அதிகம் பயன்படுத்தப்படும் உயர் மட்ட நிரலாக்க மொழியாகும்.  
கூகிள், நாசா போன்ற புகழ்பெற்ற நிறுவனங்களில் இது பயன்படுத்தப்படுகின்றது. பைதானில் செய்நிரல்கள் எழுதுவதும், பிறர் எழுதிய செய்நிரல்களைப் படித்து புரிந்து கொள்வதும் மிக எளிதாகும். இதன் முதல் பதிப்பு 1991 வெளி வந்தது. இந்த மென்பொருளைத் தற்பொழுது பைத்தோன் மென்பொருள் நிறுவம் பராமரித்து வருகிறது. இம்மொழியின் அதிகாரப்பூர்வமான பதிப்பு சிபைத்தோன் என்பதாகும்.  
பைத்தான் இலவசமாகக் கிடைக்கக் கூடிய நிரல் மொழியாகும். வணிக நோக்கிலான மென்பொருள் உருவாக்கத்தில் இலவசமாய்ப் பயன்படுத்தப்படுகின்றது. பைத்தான் மென்பொருள் நிறுவனம் இம்மொழியின் உரிமத்தை நிர்வகித்து வருகிறது. விண்டோசு, லினக்சு, யுனிக்சு, மேக் இயங்குதளம் போன்ற பல்வேறு இயக்க சூழல்களிலும் பைத்தான் இயங்கும். சி, சி++, சி#, ஜாவா, பி.எச்.பி, பேர்ள் போன்ற அனைத்து நிரல் மொழிகளுடனும் ஒத்திசையும் வண்ணம் வடிவமைக்கப்பட்டுள்ளது.
# பைத்தான்

## வரலாறு

,பைத்தான் மொழியை உருவாக்கியவர்]]
பைதான் 1980 களின் பிற்பகுதியில் உருவாக்கப்பட்டது, 1991 இல் ஏபிசி நிரலாக்க மொழியைப் பின் தொடர்ந்து கைடோ வான் ரோசம் ஆல் முதன்முதலில் வெளியிடப்பட்டது.
# பைத்தான்

## பயன்பாட்டுத் துறைகள்

- இணைய மென்பொருள் (Web Application),
- மின்னஞ்சல் அலகிடல் (Email Parsing)
- வலையமைப்பு நிரலான் (Network Program)
- மேசைத்தளம் மென்பொருள் (Desktop Application),,
- இணைய நெறிமுறை (Internet Protocol)
- கணினி நிருவாகம் (System administration)
- விளையாட்டுகள் (  
sports)
# பைத்தான்

## பயன்படுத்தும் நிறுவனங்கள்

- கூகிள்
- யூடியூப்
- டராப்பாக்ஸ்
- முகநூல்
- பிட்லி
- யாகூ! நிலப்படம்
- யாகூ குழுமம்
- சோப்
- அல்ட்ரா சீக்
- லினக்சு வாரச் செய்தி
- ரெட்ஹேட்
- டிக்க
- இவன்ட்பிரைட்
- லேன்யார்ட்
- மிக்ஸ் பேனல்
- கோரா
- பின்டிரசட்
- ரேட்டிட்
- பாத்
- இன்சடாகிராம்
- மொசில்லா நிறுவனம்
- சர்வே மங்கி
- எல்பு
- அசனா
- சேக்கேன்டு லைப்பு
- வால்ட் டிச்சினி
- கூகிள் அப் இஞ்ன்
- இவ் அன்லைன் கேம்ங்
- கனோனிக்கல் நிறுவனம்
- Rackspace
- சிஸ்கோ சிஸ்டம்ஸ்
- ஐபிஎம்
- இன்டச்சிட்ரியல் லைட் மேசிக்
- பிக்சர்
- தேசிய வானூர்தியியல் மற்றும் விண்வெளி நிர்வாகம்
- ஹனிவெல்
- ஐரேபட்
- One Laptop Per Child (OLPC) project
- டிச்கச்(disqus)
# பைத்தான்

## எடுத்துக்காட்டு

வருக வையகமே நிரல்
<syntaxhighlight lang="python">
1. !/usr/bin/python
print u"வணக்கம்"
</syntaxhighlight>  
வெளியீடு(Output)
<syntaxhighlight lang="text">
வணக்கம்
</syntaxhighlight>  
வேறுபடுபவை(Variable)
<syntaxhighlight lang="python">
1. ! /usr/bin/python
a = 1
b = 2
print a + b
</syntaxhighlight>  
வெளியீடு(Output)
<syntaxhighlight lang="text">
3
</syntaxhighlight>  
இணை ஒப்படைப்பு(parallel assignment)
<syntaxhighlight lang="python">
1. ! /usr/bin/python
1. comment விளக்கம் கூறு
a, b = 1, 2
language = "python"
print a, b, language
</syntaxhighlight>  
வெளியீடு(Output)
<syntaxhighlight lang="text">
1 2 python
</syntaxhighlight>  
கூற்று(Expression)
<syntaxhighlight lang="python">
1. ! /usr/bin/python
print 1 + 2, 2 - 3, 2 * 3, 5 / 2, 5.0 / 2
</syntaxhighlight>  
வெளியீடு(Output)
<syntaxhighlight lang="text">
3 -1 6 2 2.5
</syntaxhighlight>  
கூற்று
<syntaxhighlight lang="python">
1. ! /usr/bin/python
print 2 > 3, 1 < 3
print 2 > 3 and 1 < 3
print 1 < 2 < 3
print 1 + 2 * 3 + 5
print 1 or 2
print 1 and 2
</syntaxhighlight>  
வெளியீடு(Output)
<syntaxhighlight lang="text">
False True
False
True
12
1
2
</syntaxhighlight>  
சரம்(String)
<syntaxhighlight lang="python">
1. ! /usr/bin/python
language = "தமிழ்"
lang = 'தமிழ்'
l = """தமிழ்"""
kural = """
அகர முதல எழுத்தெல்லாம் ஆதி
பகவன் முதற்றே உலகு.
"""
print language, lang, l
print kural
</syntaxhighlight>  
வெளியீடு(Output)
<syntaxhighlight lang="text">
தமிழ் தமிழ் தமிழ்
அகர முதல எழுத்தெல்லாம் ஆதி
பகவன் முதற்றே உலகு.
</syntaxhighlight>  
கட்டியம்(Condition)
<syntaxhighlight lang="python">
1. ! /usr/bin/python
a = 23
if a > 0:
print "a %d is positive number" % (a)
else:
print "a %d is negative number " % (a)
a = 0
if a >= 0:
print "a(%d) is positive number" % (a)
elif a < 0:
print "a(%d) is negative number" % (a)
elif a == 0:
print "a(%d) is zero" %(a)  
</syntaxhighlight>  
வெளியீடு(Output)
<syntaxhighlight lang="text">
a 23 is positive number
a(0) is positive number
</syntaxhighlight>
# பைத்தான்

## தரவுக் கட்டமைப்புகள் (Data structures)

தொடர் (List)
<syntaxhighlight lang="python">
1. ! /usr/bin/python
l = [] #தொடர் உருவாக்குதல்
l.append("தமிழ்")
l.append(1) #புதிய சேர்க்கை
print l, l.count
l.remove(1) #1யை நீக்குதல்
print l
</syntaxhighlight>  
வெளியீடு(Output)
<syntaxhighlight lang="text">
[தமிழ், 1], 2
[தமிழ்]
</syntaxhighlight>  
டியுப்பல் (Tuple)
<syntaxhighlight lang="python">
t = (1, 2, 3, 1)
print t.count(1)
print t.index(2)
</syntaxhighlight>  
வெளியீடு(Output)
<syntaxhighlight lang="text">
2
1
</syntaxhighlight>  
அகராதி(Dictionary)
<syntaxhighlight lang="python">
d = {'name': 'Tamil Magan', 'age': 23, 'place': 'coimbatore'}
print d
print d['name']
print d['age']
print d.keys
print d.values
print d.items
</syntaxhighlight>  
வெளியீடு(Output)
<syntaxhighlight lang="text">
{'age': 23, 'place': 'coimbatore', 'name': 'Tamil Magan'}
Tamil Magan
23
['age', 'place', 'name']
[23, 'coimbatore', 'Tamil Magan']
[('age', 23), ('place', 'coimbatore'), ('name', 'Tamil Magan')]
</syntaxhighlight>  
தொகுப்பு (set)
<syntaxhighlight lang="python">
s = set([1, 2, 3, 1, 2, 3])
print s
s.add(23)
print s
s.pop
print s
s.remove(23)
print s
print len(s)
</syntaxhighlight>  
வெளியீடு(Output)
<syntaxhighlight lang="text">
set([1, 2, 3])
set([1, 2, 3, 23])
set([2, 3, 23])
set([2, 3])
2
</syntaxhighlight>
# பைத்தான்

## முழுச்சுற்றுகள் (Loops)

தொடர்
<syntaxhighlight lang="python">
for no in [1, 2, 3, 4, 5]: #தொடர்
print no
</syntaxhighlight>  
வெளியீடு(Output)
<syntaxhighlight lang="text">
1
2
3
4
5
</syntaxhighlight>  
டியுப்பல்
<syntaxhighlight lang="python">
for no in (1, 2, 3, 4, 5): #டியுப்பல்
print no
</syntaxhighlight>  
வெளியீடு(Output)
<syntaxhighlight lang="text">
1
2
3
4
5
</syntaxhighlight>  
அகராதி
<syntaxhighlight lang="python">
d = {'age': 23, 'name': 'Tamil Magan', 'place': 'coimbatore'}
for key in d: #அகராதி
print key, d[key]
</syntaxhighlight>  
வெளியீடு(Output)
<syntaxhighlight lang="text">
age 23
place coimbatore
name Tamil Magan
</syntaxhighlight>  
ஒயில் (while)
<syntaxhighlight lang="python">
no = 1
while no < 10:
if no % 2 == 0:
print no, "இரட்டை"
elif no % 2 == 1:
print no, "ஒற்றை"
no += 1
</syntaxhighlight>  
வெளியீடு(Output)
<syntaxhighlight lang="text">
1 ஒற்றை
2 இரட்டை
3 ஒற்றை
4 இரட்டை
5 ஒற்றை
6 இரட்டை
7 ஒற்றை
8 இரட்டை
9 ஒற்றை
</syntaxhighlight>
கொடுக்கப்பட்ட எண்ணை பெருக்கல் அட்டவணை அச்சிடும் நிரல் (பார் லூப் எடுத்துக்காட்டு)
<syntaxhighlight lang="python">
val=5
for i in range(5):
i=i+1
print i," X ",int(val)," = ",int(i)*int(val),"\n"
</syntaxhighlight>
வெளியீடு(Output)
<syntaxhighlight lang="text">
1 X 5 = 5  
2 X 5 = 10  
3 X 5 = 15  
4 X 5 = 20  
5 X 5 = 25
</syntaxhighlight>
# பைத்தான்

## செயலாற்றி (Function)

<syntaxhighlight lang="python">
def square(no):
return no * no  
def cube(no):
return square(no) * no  
print square(2)
print square(2) + square(3)
print cube(3)
print cube(square(2))
print square(no=10)
</syntaxhighlight>  
வெளியீடு(Output)
<syntaxhighlight lang="text">
4
13
27
64
100
</syntaxhighlight>  
இயல்பிருப்பு(Default)
<syntaxhighlight lang="python">
def square(no=2):
return no * no  
def cube(no=2):
return square(no) * no  
print square
print square(4)
</syntaxhighlight>  
வெளியீடு(Output)
<syntaxhighlight lang="text">
4
16
</syntaxhighlight>  
மாற்றுப்பெயர் (Alias)
<syntaxhighlight lang="python">
def square(no=2):
return no * no  
def cube(no=2):
return square(no) * no  
def caller(func_name, arg):
return func_name(arg)  
s = square
c = cube
print s(2)
print c(3)
print caller(s, 10)
print caller(c, 5)
print caller(square, 7)
</syntaxhighlight>  
<syntaxhighlight lang="text">
4
27
100
125
49
</syntaxhighlight>
# பைத்தான்

## Open-Tamil library

Open-Tamil library example,
<syntaxhighlight lang="python">
import re, operator
import tamil #open-tamil library
def print_tamil_words(tatext):
taletters = tamil.utf8.get_letters(tatext)
1. tamil words only
frequency = {}
for pos, word in enumerate(tamil.utf8.get_tamil_words(taletters)):
print(pos, word)
frequency[word] = 1 + frequency.get(word, 0)
1. sort words by descending order of occurrence
for l in sorted(frequency.iteritems, key=operator.itemgetter(1)):
print(l[0], ’:’, l[1])
</syntaxhighlight>
# சு. ப. அருணாசலம்

**சு.ப. அருணாசலம்** (பிறப்பு: சூலை 11, 1959) தமிழகத்தின் புதுக்கோட்டை மாவட்டம் பனையப்பட்டி எனுமிடத்தைப் பிறப்பிடமாகக் கொண்ட இவர் தனது பள்ளிப் படிப்பை நச்சாந்துபட்டி இராமநாதன் செட்டியார் உயர்நிலைப் பள்ளியிலும், திருச்சி தேசிய கல்லூரி உயர்நிலைப் பள்ளியிலும் கற்றார். பின்பு இளங்கலை வணிகவியல் பட்டத்தை மதுரை மாவட்டம் திருவேடகத்திலுள்ள விவேகானந்தர் கல்லூரியிலும் முதுகலை நிர்வாகவியல் பட்டத்தினை கோயம்புத்தூர் பாரதியார் பல்கலைக்கழகத்திலும் பெற்றார்.
# சு. ப. அருணாசலம்

## இலக்கியப் பணி

இளவயது முதல் இலக்கிய ஆர்வம் கொண்ட இவர் கல்லூரிக் காலம் தொட்டே Blossom என்ற மாணவர் பத்திரிகையை நடத்தியுள்ளார். அத்தோடு சமூகச் சிந்தனையுள்ள கட்டுரைகளையும், பல நாடகங்களையும் எழுதியுள்ளார். கவிதை எழுதுவதில் அதிக ஆர்வம் கொண்ட இவரின் முதல் கவிதை சிங்கை தமிழ் முரசில் வெளிவந்தது. சிங்கப்பூரில் பல பட்டிமன்றங்களில் பங்கேற்று சிறந்த பேச்சாளராகவும், இலக்கிய நிகழ்ச்சித் தொகுப்பாளராகவும் சிறப்பாகச் செயல்பட்டுள்ளார்.
# சு. ப. அருணாசலம்

## வகித்த பதவிகள்

சிங்கப்பூர் தமிழ் எழுத்தாளர் கழகத்தின் உறுப்பினராகவும், அதன் பொருளாளராகவும் பதவி வகித்துள்ளார்
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# ஐங்கோணம்

வடிவவியலில் **ஐங்கோணம்** (*pentagon*) என்பது ஐந்து பக்கங்களைக் கொண்ட ஒரு பலகோணமாகும். ஒரு ஐங்கோணத்தின் ஐந்து பக்கங்களும் சம அளவுடன் இருந்தால் அந்த ஐங்கோணம் *ஒழுங்கு ஐங்கோணம்* அல்லது *சீர் ஐங்கோணம்* (regular pentagon) எனப்படும். ஒரு ஐங்கோணத்தின் அனைத்து (ஐந்து) உட்கோணங்களின் கூட்டுத்தொகை 540°. கிரேக்க மொழியில் எண் ஐந்தைக் குறிக்கும் சொல்லான *pente* -யிலிருந்து ஐங்கோணத்தின் ஆங்கிலப் பெயர் *pentagon* தோன்றியுள்ளது. ஒரு ஐங்கோணம் தனக்குள்ளாக வெட்டிக் கொள்வதாகவும் அமையலாம். *நட்சத்திர ஐங்கோணம்* இவ்வகையைச் சேர்ந்தது.
# ஐங்கோணம்

## ஒழுங்கு ஐங்கோணம்

ஒரு ஒழுங்கு ஐங்கோணத்தின் ஐந்து பக்கங்களின் அளவுகளும் சமமாகவும் ஒவ்வொரு உட்கோணத்தின் அளவும் 108° -ஆகவும் இருக்கும். ஒழுங்கு ஐங்கோணத்திற்கு 5 சமச்சீர் பிரதிபலிப்புக் கோடுகளும் 5 வரிசையுடைய சமச்சீர் சுழற்சிகளும் (72°, 144°, 216° மற்றும் 288°) உண்டு. ஒரு ஒழுங்கு ஐங்கோணத்தின் மூலைவிட்டங்கள் அதன் பக்கங்களுடன் தங்க விகிதத்தில் அமைகின்றன.  
ஒரு ஒழுங்கு குவிவு ஐங்கோணத்தின் பக்க அளவு *t* எனில் அதன் பரப்பு காணும் வாய்ப்பாடு:  
:<math>A = \frac{4} = \frac{5t^2 \tan(54^\circ)}{4} \approx 1.720477401 t^2.</math>  
*R*, அலகு ஆரமுள்ள ஒரு வட்டத்துக்குள் வரையப்படும் ஒழுங்கு ஐங்கோணத்தின் பக்க நீளம் *t* :  
:<math>t = R\ {\sqrt { \frac {5-\sqrt{5}}{2}} } = 2R\sin 36^\circ = 2R\sin\frac{\pi}{5} \approx 1.17557050458 R.</math>
# ஐங்கோணம்

## ஒழுங்கு ஐங்கோணம்

### பரப்பு காணும் வாய்ப்பாட்டை தருவித்தல்

எந்தவொரு ஒழுங்கு பலகோணத்தின் பரப்பு வாய்ப்பாடு:  
:<math>A = \frac{1}{2}Pa</math>  
இங்கு *P* பலகோணத்தின் சுற்றளவு, *a* -பலகோணத்தின் மையத்திலிருந்து அதன் ஒரு பக்கத்தின் நடுப்புள்ளிக்கு வரையப்படும் நடுக்கோட்டின் நீளம். ஐங்கோணத்திற்கான இவற்றின் மதிப்புகளை பரப்பு வாய்ப்பாட்டில் பிரதியிட:  
:<math>A = \frac{1}{2} \times \frac{5t}{1} \times \frac{t\tan(54^\circ)}{2}</math>  
*t* -ஒழுங்கு ஐங்கோணத்தின் பக்க நீளம்.  
:<math>A = \frac{1}{2} \times \frac{5t^2\tan(54^\circ)}{2}</math>  
:<math>A = \frac{5t^2\tan(54^\circ)}{4}.</math>
# ஐங்கோணம்

## ஒழுங்கு ஐங்கோணம்

### மூலைவிட்ட நீளம் காணும் வாய்ப்பாட்டை தருவித்தல்

ஒழுங்கு ஐங்கோணத்தின் மூலைவிட்டமும் (D) பக்கமும் (T) தங்க விகிதத்தில் அமையும் என்ற உண்மையைப் பயன்படுத்த:  
:<math>\frac {D}{T} = \varphi = \frac {1+ \sqrt {5} }{2} \ , </math>  
எனவே மூலைவிட்டத்தின் நீளம்:
:<math>D = T \times \varphi \ .</math>
# ஐங்கோணம்

## ஒழுங்கு ஐங்கோணம்

### சுற்றுவட்டத்திலிருந்து உச்சிகளுக்கு வரையப்படும் நாண்கள்

வரிசையாக A, B, C, D, E உச்சிகளுடைய ஒரு ஒழுங்கு ஐங்கோணம் ஒரு வட்டத்துக்குள் வரையப்பட்டால்:  
:<math> PA + PD = PB + PC + PE \,</math>  
B மற்றும் C புள்ளிகளுக்கிடையே வட்டத்தின்மீது அமையும் புள்ளி P.
# ஐங்கோணம்

## நட்சத்திர ஐங்கோணம்

நட்சத்திர வடிவில் அமையும் ஒழுங்கு ஐங்கோணமானது *நட்சத்திர ஐங்கோணம்* (pentagram) எனப்படும். இதன் Schläfli குறியீடு {5/2} ஆகும். இச்சிறப்பு வடிவத்தின் பக்கங்கள் ஒழுங்கு குவிவு ஐங்கோணத்தின் மூலைவிட்டங்களாக அமையும். எனவே இவ்விரண்டு வடிவங்களின் பக்கங்கள் தங்க விகிதத்தில் இருக்கும்.
# ஐங்கோணம்

## ஒழுங்கு ஐங்கோணம் வரையும் முறை

ஒரு ஒழுங்கு ஐங்கோணம் வரைவதற்கு பல முறைகள் உள்ளன. அவற்றில் சில கீழே தரப்பட்டுள்ளன.
# ஐங்கோணம்

## ஒழுங்கு ஐங்கோணம் வரையும் முறை

### யூக்ளிடின் வரைமுறை

கவராயம் மற்றும் அளவுகோலைப் பயன்படுத்தி ஒரு ஒழுங்கு ஐங்கோணத்தை தரப்பட்ட வட்டத்துக்குள்ளாக அல்லது தரப்பட்ட ஒரு விளிம்பினைக் கொண்டு வரையலாம். இந்த வரைமுறையை தனது *எலிமெண்ட்ஸில்* யூக்ளிட் விளக்கியுள்ளார் (கிமு.300).
# ஐங்கோணம்

## ஒழுங்கு ஐங்கோணம் வரையும் முறை

### ரிச்மாண்டின் வரைமுறை

ஒரு தரப்பட்டுள்ள வட்டத்துக்குள் ஒழுங்கு ஐங்கோணம் வரையும் மற்றொரு முறை:  
1. வட்டத்தின் மீது ஒரு புள்ளியைத் தேர்ந்தெடுக்கவும். இது நாம் வரையப்போகும் ஒழுங்கு ஐங்கோணத்தின் ஒரு உச்சியாக இருக்கும்.
1. அப்புள்ளியின் வழியே வட்டத்திற்கு ஒரு விட்டம் வரைக.
1. இந்த விட்டத்திற்கு செங்குத்தான ஆரம் வரைக.
1. இந்த ஆரத்தை இருசமக்கூறிடக் கிடைக்கும் நடுப்புள்ளியையும் வட்டத்தை நாம் வரைந்த விட்டம் சந்திக்கும் புள்ளியையும் இணைத்து ஒரு கோடு வரைக
1. இக்கோட்டால் உண்டாகும் கோணத்தை இருசமக்கூறிடும் கோடு விட்டத்தைச் சந்திக்கட்டும்.
1. இச்சந்திப்புப் புள்ளியிலிருந்து ஆரத்துக்கு இணையாக வரையப்படும் கோடு வட்டத்தைச் சந்திக்கட்டும்.
1. இச்சந்திப்பு புள்ளியையும் ஏற்கனவே விட்டம் வட்டத்தைச் சந்தித்த புள்ளியையும் இணைத்து ஒரு கோடு வரைக. இதுவே ஒழுங்கு ஐங்கோணத்தின் முதல் பக்கம்.
1. இப்பக்கத்தின் மறுமுனை வழியே மீண்டுமொரு விட்டம் வரைந்து மறுபடியும் முன்போல தொடர, ஒழுங்கு ஐங்கோணத்தின் இரண்டாவது பக்கம் கிடைக்கும். இதேபோல் மற்ற பக்கங்களை வரைய ஒழுங்கு ஐங்கோணம் முழுமையாகக் கிடைக்கும்.
# ஐங்கோணம்

## ஒழுங்கு ஐங்கோணம் வரையும் முறை

### மாற்று முறை

1. ஒரு வட்டம் வரைக. (பச்சை நிறம்) இந்த வட்டத்தின் மையம் *O*.
1. வட்டத்தின் மீது ஒரு புள்ளி *A* குறிக்கவும். இப்புள்ளி நாம் வரையப்போகும் ஐங்கோணத்தின் ஒரு உச்சிப் புள்ளியாக இருக்கும். *O* மற்றும் *A* இரண்டையும் இணைக்கவும்.
1. *OA* -க்குச் செங்குத்தாக *O* வழியே ஒரு கோடு வரைக. இச்செங்குத்துக்கோடு வட்டத்தை ஒரு பக்கத்தில் சந்திக்கும் புள்ளியை *B* எனக் குறிக்கவும்.
1. *OB* -ன் நடுப்புள்ளி *C*.
1. *C* -ஐ மையமாகக் கொண்டு *A* வழியே ஒரு வட்டம் வரைக. இவ்வட்டம் கோடு *OB* -ஐ மூல வட்டத்துக்குள் (பச்சை நிறம்) சந்திக்கும் புள்ளி *D*.
1. *A* -ஐ மையமாகக் கொண்டு *D* வழியே ஒரு வட்டம் வரைக. இந்த வட்டம் மூல வட்டத்தை (பச்சை நிறம்) சந்திக்கும் புள்ளிகள் *E* மற்றும் *F*.
1. *E* -ஐ மையமாகக் கொண்டு *A* வழியே ஒரு வட்டம் வரைக. இந்த வட்டம் மூல வட்டத்தை (பச்சை நிறம்) சந்திக்கும் புள்ளி *G*.
1. *F* -ஐ மையமாகக் கொண்டு *A* வழியே ஒரு வட்டம் வரைக. இந்த வட்டம் மூல வட்டத்தை (பச்சை நிறம்) சந்திக்கும் புள்ளிகள் *H*.
1. ஐங்கோணம் *AEGHF* -ஐ வரைக.
# ஐங்கோணம்

## ஒழுங்கு ஐங்கோணம் வரையும் முறை

### கார்லைல் வட்டங்கள்

கார்லைல் வட்டமானது ஒரு இருபடிச் சமன்பாட்டின் மூலங்களை வடிவவியல் முறையில் காண்பதற்காகக் கண்டுபிடிக்கப்பட்டது. இந்த கண்டுபிடிப்பு ஒரு ஒழுங்கு ஐங்கோணம் வரையும் முறையைக் காணும் வழியைத் தருகிறது.  
1. ஒரு வட்டம் வரைந்து அதன் மையம் *O* -ஐக் குறிக்கவும்.
1. வட்ட மையப்புள்ளியின் வழியே ஒரு கிடைமட்டக் கோடு வரைக. இக்கோடு வட்டத்தைச் சந்திக்கும் ஒரு புள்ளி *B*.
1. வட்ட மையத்தின் வழியே ஒரு குத்துக்கோடு வரைக. இக்கோடு வட்டத்தைச் சந்திக்கும் ஒரு புள்ளி *A*.
1. *OB* -ன் மையப்புள்ளி *M* .
1. *M* -ஐ மையமாகக் கொண்டு *A* வழியே வரையப்படும் வட்டமானது கிடைமட்டக்கோட்டை மூல வட்டத்துக்குள்ளும் வெளியேயும் சந்திக்கும் புள்ளிகள் முறையே *W* , *V*.
1. *OA* -ஐ ஆரமாகவும் *W* -ஐ மையமாகவும் கொண்டு ஒரு வட்டம் வரைக. இவ்வட்டம் மூல வட்டத்தைச் சந்திக்கும் இரு புள்ளிகளும் ஒழுங்கு ஐங்கோணத்தின் இரு உச்சிப் புள்ளிகளாக இருக்கும்.
1. *OA* -ஐ ஆரமாகவும் *V* -ஐ மையமாகவும் கொண்டு ஒரு வட்டம் வரைக. இவ்வட்டம் மூல வட்டத்தைச் சந்திக்கும் இரு புள்ளிகளும் ஒழுங்கு ஐங்கோணத்தின் இரு உச்சிப் புள்ளிகளாக இருக்கும்.
1. கிடைமட்டக்கோடு மூல வட்டத்தைச் சந்திக்கும் புள்ளி ஐங்கோணத்தின் ஐந்தாவது உச்சிப் புள்ளியாகும்
# ஐங்கோணம்

## ஒழுங்கு ஐங்கோணம் வரையும் முறை

### எளிய முறைகள்

- ஒரு காகிதப் பட்டையில் நுனி முடிச்சொன்று போட்டுக் கொண்டு, பட்டையின் நுனிகளை இழுத்து முடிச்சை தட்டையாக்கி ஒழுங்கு ஐங்கோணத்தை உருவாக்க முடியும். பட்டையின் ஒரு நுனியைப் பின்னோக்கி ஐங்கோணத்தின் மீது மடித்தால் பின்னொளிர்வில் அது ஒரு ஐமுனை விண்மீன் வடிவத்தைத் தரும்.
- ஒரு அட்டையில் ஒழுங்கு அறுகோணம் வரைந்து கொள்ள வேண்டும். எதிர் முனைகளை இணைக்கும் மூன்று மூலைவிட்டங்களில் மடிப்புகள் ஏற்படுத்த வேண்டும். ஒரு சமபக்க முக்கோண மடிப்புத்துண்டு கிடைக்குமாறு,ஒரு முனையிலிருந்து மையம் வரை வெட்டிக்கொள்ள வேண்டும். இவ்வாறு கிடைக்கும் சமபக்க முக்கோண மடிப்புத் துண்டுகளைக் கொண்டு மடித்து ஒரு பிரமிடை உருவாக்கலாம். இப்பிரமிடின் அடிப்பாகம் ஒரு ஒழுங்கு ஐங்கோணமாக இருக்கும்.
# ஜஸ்ட் காஸ் 2

**ஜஸ்ட காஸ் 2** (*Just Cause 2*) என்பது வெளிப்படையான உலக நடவடிக்கை-சாகசகங்களை அடிப்படையாகக் கொண்ட நிகழ்பட விளையாட்டு ஆகும். அவலாஞ்ச் ஸ்டுடியோஸ் ஆல் உருவாக்கப்பட்டு ஐடோஸ் இண்டெராக்டிவ் நிறுவனத்தால் வெளியிடப்பட்டு ஸ்கொயர் எனிக்ஸ் மூலம் விநியோகிக்கப்பட்டது. இது 2006 ல் வெளிவந்த ஜஸ்ட காஸ் விளையாட்டின் புதிய பதிப்பாகும்.  
ஜஸ்ட காஸ் 2 ஆனது கற்பனைத் தீவான பனாவ் தீவில் நடக்கும் நிகழ்வுகளை கொண்டது. பனாவ் தீவு தென்-கிழக்கு ஆசியாவில் உள்ளதாக குறிப்பிடப்பட்டுள்ளது. ஜஸ்ட காஸ் 2 ஆனது விளையாடுபவரை இத்தீவில் எங்கு வேண்டுமானாலும் சுற்றிவர அனுமதிக்கிறது. மேலும் இவ்விளையாட்டின் போக்கானது அந்த விளையாடுபவரின் ஒழுக்கமின்மையின் அடிப்படையில் கணக்கிடப்படுகிறது. அரசாங்க சொத்துகளை அழிப்பது, இராணுவத் தளங்களை அழிப்பது மற்றும் அளிக்கப்படும் வேலைகளை முடிப்பது என இந்த விளையாட்டை விளையாடலாம். இவ்வாறான நடவடிக்கைகளின் அடிப்படையில் இந்த விளையாட்டின் போக்கு கணக்கிடப்படுகிறது.
# குவாட்றன்டிட் எரிகற் பொழிவு

**குவாட்றன்டிட் எரிகற் பொழிவு** அல்லது **குவாட்றன்டிட் விண்கற் பொழிவு** (*Quadrantid meteor shower*) ஒவ்வொரு ஆண்டும் சனவரி மாதத்தில் நிகழும் எரிகற் பொழிவாகும். இந்த எறிகற் பொழிவின் கதிர்விடு புள்ளி இடப விண்மீன் குழுவில் அமைந்துள்ளது. இது பெருங்கரடி விண்மீன் தொகுதிக்கும் ட்ராகோ விண்மீன் தொகுதிக்கும் இடையில் அமைந்துள்ளது. இவ் எரிகற் பொழிவின் மூலம் 2003 EH1 என்றழைக்கப்படும் சீர் பருவ எரி விண்மீன் ஆகும். குவாட்றன்டைற்ஸ் எரிகற் பொழிவு பின்னிரவிலிருந்து அதிகாலை 4 மணி வரை காணலாம்.  
அடல்பீ குவாட்டலெட் மற்றும் புருசெல் ஆகியோர் இதனை 1830இல் இதனை முதன் முதலில் அவதானித்தனர். இன் சிதைந்த பாகங்கள் எனக் கருதப்படுகின்றது.
# குவாட்றன்டிட் எரிகற் பொழிவு

## 2012இன் முதலாவது எரிகற் பொழிவு

இவ் எரிகற் பொழிவு 2012 ஆம் ஆண்டு சனவரி 3ந் திகதி பின்னிரவிலிருந்து 4ந் திகதி அதிகாலை வரைக் தொடர்ந்து காணப்பட்டது. இலங்கை, இந்திய நாடுகளில் 3ந் திகதி இரவு முதல் 4ந் திகதி அதிகாலை 4.00 மணி வரையும் காணப்பட்டது.
# இரா. பெருமாள் ராசு

**இரா. பெருமாள் ராசு** (பிறப்பு: நவம்பர் 19, 1931) தமிழ்நாட்டைச் சேர்ந்த ஒரு கவிஞர், எழுத்தாளர், ஓவியர், ஆன்மீகச் செல்வர் மற்றும் தற்காப்புக் கலை வித்தகரும் ஆவார். லெனின் நூற்றாண்டு விழா ஓவியப் போட்டியில் முதல் பரிசு பெற்று இந்திய - ரஷ்யக் கலாசாரக் குழுவுடன் உருசியா சென்றுவர தேர்ந்து எடுக்கப்பட்டவர்.
# இரா. பெருமாள் ராசு

## வாழ்க்கைக் குறிப்பு

தமிழ் நாடு மாநிலம் கிருஷ்ணகிரி மாவட்டம் கருமலை என்றழைக்கப்படும் கிருஷ்ணகிரியில் 1931-ல் பிறந்து, ஆசிரியராக வாழ்க்கையைத் தொடங்கினார் இரா. பெருமாள் ராசு. இவருடைய மனைவியின் பெயர் மகாலட்சுமி.
# இரா. பெருமாள் ராசு

## தமிழ்த் தொண்டு

தனிப்பட்ட முறையில் பல ஆண்டுகள் திருக்குறள் வகுப்புகளையும், 1967-ல் திருக்குறள் மாநாட்டையும் நடத்தி குன்றக்குடி அடிகளார், கி. வா. ஜ, கி. ஆ. பெ. விசுவநாதம், திருக்குறள் வீ. முனிசாமி போன்ற அறிஞர் பெருமக்களை அழைத்துப் பெருமைப்படுத்தியவர். பேராசிரியப் பெருமக்களையும் துறை சார்ந்த வல்லுனர்களையும் அழைத்து, கவியரங்கம், ஆய்வரங்கம், பட்டிமன்றம், வழக்காடு மன்றம், நடத்திவருகிறார். 'ஆனந்த பரவசம்' என்ற ஆன்மீக மாத இதழின் 'கௌரவ' ஆசிரியராகவும் பணியாற்றி வருகிறார்.
# இரா. பெருமாள் ராசு

## படைப்புகள்

### கவிதைத் தொகுப்பு

- *பிரணவப் பிரவாகம்*
- *பிரபஞ்சக் கவிதைகள்*
- *ஆனந்த பரவசம்*
- *ஞானத் தூறல்*
- *விடியலைத் தேடி*
# இரா. பெருமாள் ராசு

## படைப்புகள்

### கவிதை நாடகம்

- *கூடல் சங்கமம்*
வீர ராஜேந்திர சோழனையும் ஆகம வல்லாரையும் முன்னிலை படுத்தி வரலாற்றில் சுட்டப்பெறும் கூடல் சங்கமத்து போரை அடிப்படைக் களமாக கொண்டு
இயற்றப்பட்ட வரலாற்று கவிதை நாடகம்.
# இரா. பெருமாள் ராசு

## படைப்புகள்

### கட்டுரை

- ஆனந்த விகடன்-இல் வெளியான இவரது சிந்தனைத் தொடர் 'மாத்தியோசி', பின்னர் நூலாகவும் வெளிவந்தது.
- *உன்னைத் தேடு*
- *இதோ ஒரு இதிகாசம்*
# இரா. பெருமாள் ராசு

## படைப்புகள்

### ஓவியம்

ஓவியங்கள் வரைவதில் மிகுந்த ஈடுபாடு கொண்டவர். 'பிரணவப் பிரவாகம்' என்கிற கவிதைத் தொகுப்பில், திருமலையில் தொடங்கி, குமரி வரை இந்தியாவிலுள்ள 151 திருத்தலங்களைச் சுற்றிவந்து, அந்த ஆலயங்களை ஓவியங்களாகத் தீட்டியுள்ளார். லெனின் நூற்றாண்டு விழா ஓவியப் போட்டியில் முதல் பரிசு பெற்று இந்திய - ரஷ்யக் கலாசாரக் குழுவுடன் உருசியா சென்றுவர தேர்ந்து எடுக்கப்பட்டவர். இவரது ஓவிய கண்காட்சி, சென்னை பல்கலைக்கழக வளாகத்திலும் மற்றும் தமிழகத்தின் பல்வேறு இடங்களிலும் நடத்தப்பட்டுள்ளது.
# இரா. பெருமாள் ராசு

## ஆன்மிகம்

திருவண்ணாமலையில் வாழ்ந்த யோகி ராம் சுரத் குமாரிடம் நெருங்கிப் பழகிய அவருடைய பக்தர்.  
பல ஆண்டுகளாக உபநிடத வகுப்புளை ஆன்மீக சேவையாக, எளிய முறையில் நடத்தி வருபவர். இவர் ஒரு நிறைநிலை எய்திய எளிய ஆனால் சிறந்த ஆன்மிகவாதி. மிக உயரிய ஆன்மீக அனுபவங்கள் பெற்ற ஆன்மீகச் செல்வர். இவரை ஆன்மீகத் தந்தையாக ஏற்றுக் கொண்டவர்கள் இவரை ”கருமலை சித்தர்” என்று போற்றுகிறார்கள்.
# இரா. பெருமாள் ராசு

## ஆன்மிகம்

### அவரது சிறந்த மேற்கோள்கள் சில...

"..என் வாழ்வில் தோல்விகளே இல்லை...
ஏனென்றால் வெற்றி என்னுடைய இலக்கு அல்ல..."  
"..என் வாழ்வில் ஏமாற்றங்களே இல்லை...
ஏனென்றால் எதிர்பார்ப்புகள் இல்லை..."  
"... நிமிர்ந்த மலையின் கம்பீரம், வித்தியாசம் பார்க்காமல் வீசும் காற்று, குறைவை நிறைவு செய்ய ஓடும் நீர் இப்படி எல்லாமே குருநாதர்களே! புரிந்து கொள்... வேதங்கள் புரியும் ...! உன்னையும் புரிந்து கொள்வாய் ...!"  
"... சுமையாக எண்ணிய கடும் உழைப்பே
என் உடலை உருக்காக மாற்றிய
விந்தையை வியந்தேன் வல்லவனே ..."
# இரா. பெருமாள் ராசு

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# நெடுஞ்செழியன் (மாங்குளம்)

**நெடுஞ்செழியன்** என்ற பெயர் மாங்குளம் கல்வெட்டுகளில் காணப்படும் ஒரு பாண்டிய மன்னனின் பெயராகும். இக்கல்வெட்டுகளின் காலம் பொ.மு. 2ஆம் நூற்றாண்டாகும். இவனின் முழுப்பெயர் தெரியவில்லை. ஆரியப்படை கடந்த நெடுஞ்செழியன், தலையலங்கான நெடுஞ்செழியன் போன்றவர்களுக்கு இவன் முன்னோனாக கருதப்படுகிறான்.
# நெடுஞ்செழியன் (மாங்குளம்)

## கல்வெட்டுகள்

தமிழ்நாடு, மாங்குளத்தில் இச்செழியன் பற்றிய இரு கல்வெட்டுகள் காணப்படுகின்றன. ஒன்றில் இச்செழியனின் பணயனான கடலன் வழுதி என்பவன் கணியன் நந்தா என்ற சமண குருவுக்கு கொடுத்த குகைத்தானம் பற்றியுள்ளது. மற்றொன்றில் இச்செழியனின் சகலனாகிய இளஞ்சடிகன் தந்தை சடிகன் என்பவன் இதே துறவிக்கு பள்ளி அமைத்து கொடுத்தது பற்றியுள்ளது.
# நெடுஞ்செழியன் (மாங்குளம்)

## மூலம்

- *பண்டைய தமிழகம்*, சி. க. சிற்றம்பலம், யாழ்ப்பாணப் பல்கலைக்கழகம், இலங்கை.
# குமார் குமார் லைட்டடி

**குமார் குமார் லைட்டடி** கிராமப் புறங்களில் சிறுவர்கள் பாடும் ஒருவகை விளையாட்டுப் பாடல் ஆகும்.
# குமார் குமார் லைட்டடி

## பாடல்

குமார் குமார் லைட்டடி  
கோழிக் கூட்டுக்கு லைட்டடி  
எத்தனை மாசம் சம்பளம்  
மூணு மாசம் சம்பளம்  
அத்தான் எங்கே படுக்கிறார்  
மெத்தயிலே படுக்கிறார்  
சைக்கிளுக்குக் காத்துப் போச்சு  
சித்தறம் பூச்சிக்கு மூச்சுப் போச்சு
# பெருவழுதிக் காசுகள்

**பெருவழுதி நாணயம்** என்பது சங்ககால பாண்டியர் வெளியிட்ட செப்பு நாணயமாகும். சிலர் மூவேந்தர்களும் குறுநில மன்னர்கள் என்றும், அதனால் அவர்கள் நாணயங்கள் வெளியிடவில்லை என்றும் அவர்கள் மௌரிய பேரரசின் நாணயங்களயே பயன்படுத்தினர் என்றும் கூறி வந்தனர். இந்நாணயம் கிடைப்பத்ற்கு முன் சங்க காலத்தில் பண்ட மாற்று முறையே இருந்ததென்றும் நாணயங்கள் புழக்கத்திலில்லை என்று நிலவி வந்த கருத்து மாறியது.